PIIBEL ARMSAKS
Täna räägime sellest,
kuidas üks Kapernauma sünagoogi juht
kohtas Jeesust.
Mees nimega Jairus, kelle ainsal tütrel oli surmahaigus.
Tol ajal sooviti perre poegi.
Jairus oma naisega said aga ainult ühe tütre.
Kindlasti olid nad alguses pettunud.
Ajapikku hakkas pereelu keerlema armsa tüdruku ümber.
Isa ja ema jälgisid lapse kasvu suure armastusega.
Nii läks 12 aastat.
Ühel päeval jäi aga laps raskesti haigeks.
See oli ilmselt malaaria,
mis tol ajal Galileas levis.
Arstid ei saanud aidata.
Jairus oli sünagoogi ülem
ja tavaliselt suhtusid sünagoogi ülemad Jeesusesse
üsna tõrjuvalt.
Jairus oli aga ikkagi kuulnud,
et rabi oli tervendanud kalamees Peetruse ämma.
Oma lapse sonimist kuuldes otsustas Jairus Jeesuse üles otsida.
Võib-olla vaatab me saadet mõni inimene,
kes on tänaseni Jeesusesse külmalt suhtunud.
Võib-olla uskusid lapsena Temasse,
aga hiljem muutus kristlus sinu jaoks ebateaduslikuks,
isegi ohtlikuks.
Kuniks su elus juhtus mingi tragöödia.
Nüüd tahaksid Jeesuselt abi paluda, kui vaid julgeksid ja oskaksid.
Kallis sõber, ära mõtle teiste arvamuste peale.
Mine sinna, kus saad kohtuda Vabastajaga.
Pöördu Jumala Sõna juurde.
Keegi teadis Jairusele rääkida, et Jeesus oli teisel pool järve.
Mures isa seisis kail
ja ootas mureliku meelega Tema tagasitulekut.
"Kui rabi ometi liiga hilja ei tule, et ta kallis laps ära ei sureks."
Kui paat lõpuks randus,
tungis Jairus inimeste vahelt Jeesuse ette
ja heitis Ta jalgade ette.
Vaatepilt oli ärev,
kuna puussepast rabi oli ühiskonnas madalamal kohal,
kui seda oli sünagoogi ülem.
Seepärast ei põlvita juudid kunagi inimeste ette.
Jairust see ei huvitanud, mida teised temast arvavad.
Usk on see, et me tuleme oma pattudega Jeesuse juurde,
ükskõik, kui piinlik meil ka ei oleks.
Seda sünagoogi ülem just tegigi.
Jairus rääkis põlvitades oma murest.
"Mu tütreke on hinge vaakumas.
Tule ja pane oma käed tema peale, et ta saaks terveks ning jääks ellu!"
Jeesus oleks võinud talle nähvata:
"Miks sa varem ei tulnud mind kuulama?
Sind ma küll Ristija Johannes juures ei näinud."
Aga Jeesus ei nähvanud mures isale.
Ta läks heaga temaga kaasa.
Ta ei keeldu abist ka siis,
kui keegi on olnud Tema vastu.
Rahvahulk läks nendega kaasa vaatama, mis seal sünnib.
Järsku ilmus teele haige naine, kes pidas Jeesuse kinni.
Kõige tipuks hakkas ta rabile rääkima oma 12 aasta pikkust haiguslugu.
Jairus seisis kõrval ja sikutas Jeesust varrukast:
"Hakkame juba minema, enne kui mu laps sureb!"
Sellest naisest räägime järgmisel korral.
Järsku nägi Jairus teenijat, kes rahvasummale lähenes.
Halb eelaimus täitis ta südant.
Teenija rääkis nutt kurgus oma isandale kurva uudise.
"Su tütar suri, miks sa õpetajat tülitad."
Jairus muutus kaameks ja maailm ta silme ees läks mustaks.
Temaga juhtus halvim õnnetus üldse.
Ta kaotas kalleima inimese maa peal.
Mitte kunagi enam ei näe ta oma tütre naeratust
ega kuule tema vadistamist.
Kõik oli läbi.
Isegi Jeesus ei saanud teda enam aidata.
Kui sina oled kogenud sellist kaotusvalu,
siis sa tead, mida see isa tundis.
Jairus ei teadnud, kuidas tühja koju tagasi minna?
Kuidas elada oma tühja elu lõpuni
ja kuidas ta naine sellele vastu peab?
Ta saaks närvivapustuse.
Õnneks polnud Jairus kurva sõnumi saabudes üksi.
Jeesus seisis tema kõrval.
Olukord oli teistsugune, kui koju jäänud emal,
kes nägi oma lapse surmaheitlust.
See on hoopis teine asi, kui kannatad Jeesuse kõrval,
või kui oled Temast kaugel.
Kas Jeesus sai pakkuda oma abi lapse kaotanud isale?
Teenijagi ütles: "Miks sa õpetajat segad?"
Võib-olla oled ka sina kuulnud sarnaseid kommentaare
oma tragöödia keskel.
Uskmatus ütleb, et pole vaja Jeesust tülitada.
Kuid usk on see, et sa tuled Tema juurde ka siis,
kui selleks tundub olevat juba liiga hilja.
Markus jutustab:
"Aga Jeesus jättis tähele panemata, mida räägiti,
ja ütles sünagoogi ülemale: Ära karda, usu ainult!”"
Jeesus keeldus teenija sõnu kuulda võtmast.
Ära sinagi kuula uskmatuse häält!
"Miks sa õpetajat tülitad?"
Ära vaata fakte, vaid vaata enda kõrval seisvat Jeesust.
Haara kinni Tema Sõnast.
"Ära karda, usu vaid!"
See on usk, kui inimene ei lahku Jeesuse juurest ka siis,
kui temaga on juhtunud halvim võimalikust.
Sina, tragöödiat kogenud sõber,
ära lahku usklike juurest
ja ära hülga armu vahendeid.
Armu vahendid on need, mille abil Jeesus lubas
meiega ühenduses olla ja meid lohutada.
Neid on kolm: Piibel, ristimine ja armulaud.
Võta Piibel ja loe,
kuidas Issanda omad on varemgi valu välja valanud.
Nad lähevad pühapäeval kuulama piibellikku jutlust.
Jairus ei saatnud Jeesust minema,
vaid sammus Ta kõrval vaevaliselt koju.
Ta nägi iga sammuga oma hinges seda,
mis teda kodus ees ootab.
Lapse surnukeha, naise ahastus, tühi elu.
Iga sammuga haaras Jairus kinni Jeesuse sõnadest:
"Ära karda, usu vaid! Ära karda, usu vaid!"
Usk ja lootusetus võitlesid ta südames.
Lõpuks jõuti sünagoogi ülema ilusasse koju.
Matuse ettevalmistused juba käisid.
Soojal maal peetakse matused samal päeval või järgmisel.
Nutunaised olid kohale kutsutud ja lärm oli kõrvulukustav.
Markus jutustab:
"Jeesus nägi käratsemist ja nutjaid ja valjult itkejaid
ja sisse astudes ütles ta neile:
Mis te käratsete ja nutate? Laps ei ole surnud, vaid magab!”
Ja nad naersid tema üle."
Miks Ta ütles, et laps magab, kui Ta ju teadis, et ta on surnud?
Kõigepealt tahtis Ta õpetada,
et surm on vaid uni, millest kõik viimsel päeval ärkavad.
Jeesus ehk mõtles tüdruku tuleviku peale.
"Temast saab kuulus inimene, kui teatakse, et ta ärkas surnuist.
Kuulsus võib tüdruku elu ära rikkuda.
Oleks hea, kui inimesed arvaksid, et tema surm oli eksitus."
Markus jätkab:
"Aga ta ajas kõik välja,
võttis kaasa lapse isa ja ema ja oma kaaslased
ning läks sinna, kus oli laps.
Ja võttes kinni lapse käest, ütles talle: Talita kuum!”
See on tõlkes: Tüdruk, ma ütlen sulle, ärka üles!”
Tüdruk tõusis kohe püsti ja kõndis; ta oli juba kaheteistkümneaastane.
Ja nad hämmastusid üliväga."
Sünagoogi ülema kodus juhtus uskumatu ime.
Surnud tüdruk hüppas voodist tervena püsti.
Vanemad olid nii ülirõõmsad,
et neil läks meelest lapsele süüagi anda,
kui Jeesus poleks seda öelnud.
Malaariast toibuv haige on mõnda aega omadega läbi.
Tal pole söögiisu.
See laps aga oli kohe virge.
Markus jutustab:
"Jeesus keelas neid karmilt, et keegi ei tohi saada seda teada."
Miks suhtus Jeesus imedesse nii salatsevalt?
Kui selline ime juhtuks tänapäeval, antaks sellest bestseller välja.
Jeesus aga ei tahtnud imetegijana kuulsust lõigata.
Ta tahtis, et inimesed kuuleksid Tema kuulutust.
Ime ei anna kellelegi päästvat usku ega vii taevasse.
Seda teeb Jumala Sõna.
Kolme aasta pärast kuulis Jairuse pere,
et Jeesus tapeti.
Nad ilmselt teadsid ristisurma tõelist põhjust.
Jeesus suri Jumala vaenlase surma.
Jairus oleks pidanud ise sellist surma surema.
Oli ta ju alguses Jeesuse vastane.
Kui pere kuulis Jeesuse ülestõusmisest,
uskusid nad sellesse kohe.
Kui Jeesus suutis tüdruku surnuist äratada,
siis suutis Ta ka ise surnuist ärgata.
Kui Kapernauma rajati kogudus,
liitusid nad sellega ristimise kaudu kohe.
Mõelge, milline õnnelik juhus
oli selle tüdruku õnnetus nende perele.
Ilma selleta oleks sünagoogi ülem Jeesusest eemale hoidnud.
Kas sama ei kehti ka sinu tragöödia puhul?
Kas sina ja su pere tunnete Jeesust?
Nii, et seda tragöödiat ei oleks juhtunud.
Mida Jeesus tahab selle looga öelda sulle,
kelle lähedane on juba surnud?
Kui mu sõbra 16-aastane õde põdrale otsa sõites hukkus,
saatsin talle lohutuseks need Jeesuse sõnad:
"Tüdruk ei ole surnud, vaid magab."
Haara ka sina neist sõnadest kinni oma igatsuse keskel.
Su kallim pole igavesti surnud, vaid ta magab viimse päevani.
Sama kindlalt kui Vabastaja äratas Jairuse tütre,
haarab Ta viimsel päeval kinni ka sinu kalli inimese käest
ja tõstab ta hauast üles.
Kui Jairuse tütar sai kristlaseks,
kuulutas ta ristitutele hiljem kindlasti oma kogetud imest.
Kui ta oli 50-aastane, algas Iisraelis juudi sõda.
Pärast seda enam maal rahu polnud.
Kõige häda keskel sai see kristlasest naine
lohutada teisi sõnaga, mida Jeesus kord tema isale ütles.
Ära karda, usu vaid!
Seda sama tahab nüüd Jeesus öelda ka sulle,
kes sa vaatad seda saadet.
Ära karda, usu vaid!
Ükskõik, kui suured on su mured ära karda, usu vaid!
Soovides toetada TV7 tööd, võid helistada 900 1777 (7 eur). Aitäh!
Aitäh, et toetad meid!
Tõlge: Külli Kuusk